വയലാര് അവാര്ഡ് ബെന്യാമിന് സമ്മാനിച്ചു തിരുവനന്തപുരം: 45ാമത് വയലാര് രാമവര്മ്മ സാഹിത്യ അവാര്ഡ് നോവലിസ്റ്റ് ബെന്യാമിന് സമ്മാനിച്ചു. നിശാഗന്ധി ഒാഡിറ്റോറിയത്തില് നടന്ന ചടങ്ങില് വയലാര് രാമവര്മ്മ മെമ്മോറിയല് ട്രസ്റ്റ് പ്രസിഡന്റ് പെരുമ്ബടവം ശ്രീധരനാണ് അവാര്ഡ് സമര്പ്പണം നടത്തിയത്. മാന്തളിരിലെ 20 കമ്മ്യൂണിസ്റ്റ് വര്ഷങ്ങള് എന്ന കൃതിക്കാണ് അവാര്ഡ് ലഭിച്ചത്. ഒരു ലക്ഷം രൂപയും പ്രശസ്ത ശില്പി കാനായി കുഞ്ഞിരാമന് വെങ്കലത്തില് നിര്മ്മിച്ച ശില്പവും പ്രശസ്തി പത്രവുമാണ് അവാര്ഡ്. മനുഷ്യന് മതങ്ങളെ സൃഷ്ടിച്ചു... എന്ന ഗാനത്തിലൂടെ പുതിയ കാലത്തെ മുമ്ബേ നിര്വചിച്ച മഹാനായ എഴുത്തുകാരന്റെ പേരിലുള്ള പുരസ്കാരം ഏറ്റുവാങ്ങുമ്ബോള് മുന്നോട്ടു നടക്കാനുള്ള ധീരത ഉള്ളില് ശക്തമാകുകയാണെന്ന് ബെന്യാമിന് പറഞ്ഞു. വയലാറിന്റെ വരികള് കേള്ക്കാതെ മലയാളിയുടെ ഒരു ദിവസം പോലും കടന്നുപോകുന്നില്ലെന്ന് ട്രസ്റ്റ് പ്രസിഡന്റ് പെരുമ്ബടവം ശ്രീധരന് അദ്ധ്യക്ഷ പ്രസംഗത്തില് പറഞ്ഞു. വയലാറിന്റെ പേരിലുള്ള അവാര്ഡിന് തികച്ചും അര്ഹനായ എഴുത്തുകാരനാണ് ബെന്യാമിനെന്നും അദ്ദേഹം പറഞ്ഞു. ട്രസ്റ്റ് അംഗവും മലയാളം സര്വകലാശാല മുന് വൈസ് ചാന്സലറുമായ കെ. ജയകുമാര് പ്രശസ്തി പത്രം സമ്മാനിച്ചു. സെക്രട്ടറി സി.വി. ത്രിവിക്രമന് റിപ്പോര്ട്ട് അവതരിപ്പിച്ചു. വൈസ് പ്രസിഡന്റ് പ്രൊഫ. ജി. ബാലചന്ദ്രന്, ജോയിന്റ് സെക്രട്ടറി സതീശന് എന്നിവര് പങ്കെടുത്തു. ചൈന്നൈ ആശാന് മെമ്മോറിയല് ഹയര് സെക്കന്ഡറി സ്കൂളില് മലയാളം ഒന്നാം ഭാഷയായെടുത്ത് ഏറ്റവും കൂടുതല് മാര്ക്ക് വാങ്ങി 10ാം ക്ലാസ് വിജയിച്ച വിദ്യാര്ത്ഥിക്ക് സ്കോളര്ഷിപ്പ് വിതരണവും നടന്നു.